السلام عليكم ورحمة الله وبركاته. اهلا بحضراتكم في المقطع رقما متين تلاتة وخمسين من مقاطع حظر التجول والمقطع رقم اتناشر من مقاطع سورة الاسراء هاتوا المصاحف وافتح معي على الاية تلاتة وخمسين. هنقرا مع بعض دلوقتي الاية تلاتة وخمسين واربعة وخمسين
اعوذ بالله السميع العليم من الشيطان الرجيم وقل لعبادي يقولوا التي هي احسن ان الشيطان ينزغ بينهم ان الشيطان كان عدوا مبينا ربكم اعلم بكم ان يشأ يرحمكم او ان يشأ يعذبكم. وما ارسلناك عليهم
شوفوا يا جماعة الاية دي فيها عدة تفاسير وانا من انصار انه لو في عدة تفاسير مختلفة بمعاني مختلفة لكن غير متضاربة. للاية الواحدة ممكن بالفعل تكون كلها مقصودة يعني زي القراءات كده شفنا انه احيانا اختلاف القراءات بيثري المعنى. بيعطي عدة معاني مختلفة لكنها غير متضاربة
كلهم مع بعض بيعطوا معنى واحد كبير. نفس الكلام دوا في التفاسير. ازا اية لها عدة تفاسير بمعاني مختلفة لكن مش متضاربة المعاني دي يبقى كلهم مع بعض ممكن يدوا معنى واحد كبير. تعالوا نشوف معنى ايه الكلام ده
وقل لعبادي يقولوا التي هي احسن. ان الشيطان ينزغ بينهم في تفسير ان المقصود بعبادي هنا يعني المؤمنين ربنا نسبهم لنفسه عبادي. يبقى يقصد المؤمنين ومطلوب منهم يقول التي هي احسن لما يجادلوا الكفار في امور العقيدة. ما هو ربنا قال ايه؟ آآ ادعوا الى سبيل. احنا خدناها ديك اية في سورة النحل
سورة النحل اية مية خمسة وعشرين. ادعوا الى سبيل ربك بالحكمة والموعظة الحسنة. وجادلهم التي هي احسن. فربنا بيأمر المسلم وبيأمر النبي صلى الله عليه وسلم انه يدعو الى سبيل ربه. يدعو الكفار بالحكمة والموعظة الحسنة
يجادل الكفار بالتي هي احسن. يبقى هنا لما ربنا يقول في الاية تلاتة وخمسين وقل لعبادي يقولوا التي هي احسن يبقى ربنا بيقول لعباده المؤمنين لما يتكلموا مع الكفار يتكلموا بالتي هي احسن. يعني ايه
كانوا يتكلموا بالمنطق والدليل ويبعدوا عن السب ويبعدوا عن الزعيق ويبعدوا عن العصبية عشان ده بيفقد الامر وبيفقد الدعوة القوة بتاعتها في سورة الانعام مسلا ربنا قال ولا تسبوا الذين يدعون من دون الله فيسبوا الله عدوا بغير علم. فربنا
امرنا لما نكون بنتكلم مع غير المسلمين لا نسب الهتهم. ان الهتهم دي ممكن تكون آآ اصنام ما لهاش ما لهاش معنى ما هياش حقيقية اصلا اصلا مش الهة مش حاجة اصلا. لكن لا نسبها. ليه؟ عشان هم ما يسبوش ربنا عدوا بغير علم
يبقى ربنا امر النبي يقول للمؤمنين وسماهم عبادي. انهم يتكلموا بالتي هي احسن مع الكفار ليه بقى كمل الاية ان الشيطان ينزغ بينهم. الشيطان بيدخل ويحاول افساد الحوار اللي بين المؤمنين وبين الكفار
ده تفسير التفسير التاني وقل لعبادي مقصود بها الكفار وهم عباد الله فعلا وقل لعبادي يقولوا التي هي احسن. يعني كل الاوامر والوصايا اللي احنا سمعناها لازم يختاروا الاحسن ويتركوا السيء
نرجع للاية تمانية وتلاتين الاية تمانية وتلاتين بعد ما ربنا كلمنا وقال كل الوصايا بتاعته آآ آآ عن الوالدين ومعاملة الوالدين وايتاء ذي القربى كل ذلك كان سيئه عند ربك مكروه. ربنا بيكره السيء الاختيار السيء للامور دي
يعني ربنا ادانا اتنين اوبشن في كل حاجة. يا اما هنحسن للوالدين يا اما نعق الوالدين السيء فيهم ربنا بيكرهه. يبقى هنا في الاية تلاتة وخمسين وقل لعبادي حتى لو الكفار الكفار. يقول التي هي احسن
يختاروا الاحسن في الاوامر دي ان الشيطان ينزغ بينهم. الشيطان بينهم هو اللي بيفسد هو سبب فسادهم وهو سبب تمردهم على اوامر ربنا في تفسير تالت. ايه بقى ان عبادي مقصود بها المؤمنين. زي التفسير الاول
لكن المقصود انهم يقولوا التي هي احسن بمعنى انهم يتكلموا بالحسنى وبالرفق بينهم وبين بعض وقل لعبادي يقولوا التي هي احسن. حتى لو بينهم هم وبين بعض. ليه؟ ان الشيطان ينزغ بينهم بين المؤمنين. يعني الشيطان
هيحاول تفريق كلمة المؤمنين يحاول الافساد بين المؤمنين التلات معاني مختلفة والتلات معاني مقبولة. لما نيجي نجمع التلات معاني دول ودي وجهة نزري الحقيقة. ان انا لما الاقي المعاني مختلفة ومش متضاربة
تعال نجمع التلاتة مع بعض انا ارى ان هو لا يوجد اي مانع ان التلات ان المعنى يكون كده قل للمؤمنين يقول التي هي احسن فيما بينهم ولا يدع الشيطان ينزغ بينهم
فيفرق كلمتهم وقل لهم ايضا. قل للمؤمنين ايضا ان يقولوا التي هي احسن للكافرين دعوة لهم وتأليفا لقلوبهم. وحتى لا يدعوا الشيطان ينزغ بينهم وبين الكافرين. ويحول العلاقة من علاقة
الدعوة و وجدال بالحسنى وكلام بالمنطق الى علاقة عداوة وايذاء وحرب التالت وقل للكافرين ايضا يقول التي هي احسن وهي شهادة ان لا اله الا الله محمد رسول الله ولا يدع الشيطان ينزغ بينهم فيشركوا بالله
تمام؟ طيب. كمل الاية تلاتة وخمسين ان الشيطان كان للانسان عدوا مبينا الشيطان كان للانسان عدو مبين. طب وبقى ايه دلوقتي صديق يعني؟ صديق حميم؟ لا كانت تفيد الماضي المستمر
ستجد مواضع كثيرة جدا اخدناها وتدبرناها بتوصف ربنا مسلا في سورة الكهف اخدنا وكان الله على كل شيء مقتدرا وكان الله على كل شيء مقتدرا طب ما هو ربنا ما زال مقتدر
ليه التعبير بكام وكان الله ليه مش ان الله على كل شيء مقتدر هنشوف الاسلوب ده بقى موجود في سورة الاحزاب عشر مرات. سورة الاحزاب بس وكان الله غفورا رحيما. اربع مرات. في سورة الاحزاب بس. وكان الله بما تعملون بصيرا. طب ما هو لسه ربنا غفور رحيم
لحد دلوقتي وربنا ما زال آآ بما نعمل بصير. وكان الله قويا عزيزا وكان الله على كل شيء قديرا وكان الله بكل شيء عليما. وكان الله عليما حليما. وكان الله على كل شيء رقيبا
دي من الاشياء اللي بتميز على فكرة ترجمة آآ مؤسسة جسور آآ للقرآن للانجليزي. لان معظم الترجمات حولت فعل كان مضارع الله اذ غفور رحيم. يعني الاية بتقول وكان الله غفورا رحيما. يقول لك الله از غفور رحيم
احنا في ترجمتنا احنا ما خليناهاش لو يعني ده اتغير من كده وقلنا غفور رحيم يبقى اتغير الامر تبقى الله غفورا رحيما ده معناه انه كان غفورا رحيما وما زال غفورا رحيما
السؤال بقى ليه ربنا بيستخدم كان في التعبير عن شيء مستمر يعني لو ربنا قال والله غفور رحيم. اقوى ولا وكان الله غفورا رحيما ان الشيطان كان للانسان عدوا مبينا. في الاية تلاتة وخمسين. الاية هنا بقى
اقوى ولئن الشيطان للانسان عدو مبين لو قلنا ان الشيطان للانسان عدو مبين معناه ان هو حاليا عدو مبين لكن مش بالضرورة في الماضي كان عدو مبين. يمكن امبارح ما كانش عدو مبين
وكان لو قلنا ان الله غفور رحيم. مش بالضرورة معناها اللفظي. ان امبارح كان ربنا غفور رحيم. معناها ان دلوقتي هو غفور رحيم لكن كان بتقول انه كان ولا يزال
ماضي مستمر. طيب اربعة وخمسين ربكم اعلم بكم ان يشأ يرحمكم او ان يشأ يعذبكم. وما ارسلناك عليهم وكيلا ليه ربنا بيأمرنا كلنا مؤمنين وكافرين اننا نقول التي هي احسن. ولا نترك الشيطان ينزغ بيننا
لان ربنا اهي الاية بتقول لك ربكم اعلم بكم. لان ربنا اعلم باحوالنا وبمواطن القوة فينا وبمواطن الضعف عندنا يشاء يرحمكم او ان يشاء يعذبكم لو شاء انه يرحمنا هيرحمنا. ولو شاء يعذبنا هيعذبنا
لكنه اختار ربنا اختار ان مصيرنا يبقى بايدينا وباختيارنا. لا هو بيكرهنا على شيء ولا عين واحد وكيل علينا يكرهنا على شيء ما فيش حد بيوجهنا غصب عننا بحجة انه عارف مصلحتنا ووكيل عننا. فيقول للرسول عليه الصلاة والسلام ايه وما ارسلناك عليهم وكيلا. اقرا في اربعة وخمسين وما ارسلناك عليهم وكيلا
انت يا محمد مش شغلتك تقرر بالنيابة عنهم انت شغلتك تبلغهم بس. فقط. ولا يوجد عليك مسؤولية اكثر من ذلك طيب معقول ربنا عالم باحوال البشر كلهم يا جماعة ده احنا كتير اوي. ده احنا دلوقتي تمانية مليار. وشف بقى من اول البشرية ما ابتدت لاخر. ده احنا بنتكلم في عشرات المليارات
البني ادمين معقول ربنا هيعرفنا كلنا ما هو قال في الاية اربعة وخمسين ايه آآ ربكم اعلم بكم بنا كلنا معقول. اقرا خمسة وخمسين. بكم انتم بس وربك اعلم بمن في السماوات والارض
ولقد فضلنا بعض النبيين على بعض واتينا داوود زبورا ربك اعلم بمن في السماوات والارض وليس فقط بالبشر اللي على كوكب واحد من الكواكب دي كلها العلم ربنا اكبر بكتير جدا مما ممكن اي انسان يتخيله او اي عقل يتصوره
لكن نلاحز ان الاية اربعة وخمسين بتقول ربكم اعلم بكم فيها بصيغة الجمع موجه للناس بينما في الاية خمسة وخمسين وربك اعلم بمن في السماوات والارض. الخطاب بصيغة المفرد موجه للنبي صلى الله عليه وسلم
اذا هناك امر يخص النبي نفسه صلى الله عليه وسلم الكفار كانوا مستقلين امر النبي عليه الصلاة والسلام يعني يعني بيستقلوه في سورة الزخرف ربنا بيقول وقالوا لولا نزل هذا القرآن على رجل من القريتين عظيم
يعني لو كان الكلام الحلو ده قرآن ده نزل على راجل تاني كده غير محمد الفقير ده نزل على واحد كده من عظماء مكة او حتى الطائف. ما هي بلد قريبة برضو
المشكلة يبقى احسن ربنا كان يختار حد احسن خلي بالك هم ربنا ما كان ممكنش يختار حد احسن من كده فربنا قال للنبي والخطاب موجه له وربك اعلم بما من في السماوات والارض
ولقد يعني مش بس اعلم باهل الطائف واهل آآ مكة والعظماء اللي فيهم لا لا لا ربك اعلم بما في السماوات والارض. ولقد فضلنا بعض النبيين على بعض. وربنا فضل بعض على بعض
ربنا اصطفى النبي محمد صلى الله عليه وسلم ليكون هو خاتم النبوة. خاتم النبيين انما بنخلي الحلو للاخر. طيب وعلمه هذا يجعل بيقول لك ربك اعلم من اي حد تاني وربك اعلم يعني اعلم من اي حد. باللي في السماوات والارض كلها
وعلم ربنا ده يجعله يفضل ناس على ناس ونبيين على نبيين. ابراهيم مسلا ربنا فضله وجعله خليل فخليل الله ابراهيم موسى كليم هو كليم الله. عيسى روح الله. محمد خاتم النبيين. خاتم النبيين
والنبوة دي اغلى شيء واكبر منزلة انهو اكبر؟ منزلة النبوة ولا منزلة الملك؟ الملك اعلى ولا النبي الملك داود ملك اسرائيل كانت دولة قوية جدا وقته وابن سليمان جيش جبار وكان بتاع وشفت سيدنا سليمان يبعت رسالة لليمن ملكة اليمن تيجي خاضعة حاجة جامدة جدا
ابوه بقى الملك داود دا كان مات قوي جدا برضو اوتي النبوة واوتي كتابا من الله وهو الزابور وبالتالي النبوة والوحي اعظم من الملك. فربنا يقول ايه؟ وربك اعلم بمن في السماوات والارض. ولقد فضلنا بعض النبيين
على بعض واتينا داوود ملكه؟ لا ملك مين ؟ زبورا كتابة واحيا وقيل ان الزبور من دون الكتب هو اللي ذكر فيه النبي محمد صلى الله عليه وسلم عشان كده ربنا ذكر الزبور خاصة في الاية دي. والله اعلم
لكن النبي صلى الله عليه وسلم بصراحة هو زكر في الاناجيل يعني في الانجيل. في انجيل سيدنا عيسى زكر ايضا. وفي له اشارات كثيرة ايضا في في التوراة في كتب الاولين
عشان كده الحتة دي في التفسير انا مش مش معترف بها اوي مسألة ان هو ربنا زكر الزبور بالزات عشان هو اللي فيه زكر سيدنا محمد لأ كله فيه زكر سيدنا محمد
اه اقرا بقى ستة وخمسين. اقرا معي الاية ستة وخمسين قل ادعو الذين زعمتم من دونه فلا يملكون كشف الضر عنكم ولا تحويلا لما بيصيبهم ضر يعني اذى وضرر يلجأوا للي
دي مش بيلجأوا للالية اللي اشركوها معه ما بيروحوش يصلوا لله والعزى ليه ليه وقت ما يبقى فيه مصيبة سودا ؟ يا حول الله من وقت الضر ما بينزل بيلجأوا للي هم عارفين ان هو الوحيد اللي يقدر يكشف الضر عنهم
ما بينكشف حقيقة ايمانهم باصنامهم وقت الشدة قل ادعوا الذين زعمتم من دونه ما بتدعوهمش ليه لا يملكون كشف الضر عنكم ولا تحويله انا على فكرة في بنت مسلمة جديدة كانت في مصر من حوالي خمستاشر سنة
اه كانت هي حتى صممت لنا الغلاف بتاع الفيلم التاني بتاعنا جهاد وقالت لي انها كانت مسيحية واسلمت استغربت جدا قلت لي طب ممكن اعرف ايه السر يعني انت قريتي ايه انت ما قريتش حاجة خالص. ما قريتش حاجة خالص. انا كنت مسافرة
مش عارف من مصر للندن باين والطيارة بقت تتمرجح بنا والناس بدأت تصرخ والمضيفة بقت بتعلن اربطوا الاحزمة عيط حرفيا احنا كنا بنقع لقيت نفسي بقول اشهد ان لا اله الا الله وان محمدا رسول الله
قل ادعوا الله قل ادعوا الذين زعمتم من دونه ولا يملكون كشف الضر عنكم ولا تحويلا. الانسان ساعتها بيلجأ للي هو متأكد من ان هو الله. لان هو هو الاله الحقيقي
طيب قل يعني قل يا محمد ادعو الذين زعمتم من دونه هو معقول النبي هيدعوهم لانهم يدعوا الاصنام لأ ده من باب التحدي اتحداهم قل لهم ايه ؟ ما تدعوا الاصنام. انتم ازاي
قل ادعوا الذين زعمتم من دون اكيد النبي عليه الصلاة والسلام مش هيؤمر من الله انه يروح يقول لهم ادعوا ادعوا الاصنام. لأ. لكن من باب التحدي وقت الشدة رايحين تدعوا ربنا ليه
مش سايبين الاصنام بتاعتكم ليه الا انكم بقى عارفين انها ولا حاجة. ولا يقدروا على اي شيء. ولا لا يملكون كشف الضر عنكم ولا تحويل. يعني ولا يقدروا ولا يحولوا الحال الى حال اخر
ستة وخمسين وسبعة وخمسين معها قل ادعوا الذين زعمتم من دونه فلا يملكون كشف الضر عنكم ولا تحويلا اولئك الذين يدعون يبتغون الى ربهم الوسيلة ايهم اقرب ويرجون رحمته ويخافون عذابه
ان عذاب ربك كان محظورا اولئك الذين يدعون يبتغون الى ربهم الوسيلة. النبيين هم اللي بيدعوا اولئك الذين يدعون النبيين اللي ربنا اختارهم وفضل بعضهم على بعض. اولئك الذين يدعون يبتغون الى ربهم الوسيلة. ايهم اقرب. كلهم
اطلبوا من الله انه يجعلهم في اقرب منزلة له. وهي الوسيلة. والوسيلة منزلة ينالها نبي من الانبياء عشان كده عند اقامة الصلاة بندعو للنبي صلى الله عليه وسلم. اللهم ات محمدا الوسيلة والفضيلة والدرجة بتاعت الرفيعة والعصر العمر المقام المحمود الذي وعدته
طب ندعو له بالوسيلة. طيب يبقى اولئك الذين يدعون الانبياء. يبتغون الى ربهم الوسيلة. ايهم اقرب ويرجون رحمته ويخافون عذابه انبياء الله يرجون رحمته ويخافون عذابه امال احنا نعمل ايه
شف الناس غافلين ازاي! احنا ازاي في غفلة كده على رغم كل معاصينا ورغم بعدنا عن ربنا ان عذاب ربك كان محظورا. هو ده السبب اللي يخلي الانبياء ما هو الانبياء مش بيرتكبوا معاصي. هم اطهر البشر. لكنهم من معرفتهم
هم بعذاب ربنا وادراكهم لحقيقة هذا العذاب يعلموا ان هذا العذاب محظور يعني يستحق الحذر منه عذاب لابد من اعطاءه قدره لكنهم ايضا هم ازكى البشر واكثر البشر حكمة والحكيم هو اللي يعطي كل شيء قدره
قدر عذاب ربنا هو انه يبقى في حذر منه ان عذاب ربك كان محظورا. الواجب هو انه الانسان يحذر من عذاب ربنا. مهما كان الانسان بس برضو بكلمة بتحمل نبرة تهديد للكفار. ان عذاب ربك كان محظورا
ولو رجعنا للاية ستة وخمسين ارجع لي للستة وخمسين قل ادعوا الذين زعمتم من دونه فلا يملكون كشف الضر عنكم ولا تحويلا. نبر التحدي. ففي نبرة تحدي ونبر تهديد اقرا بقى في السياق بتاع التحدي والتهديد ده الاية تمانية وخمسين دلوقتي. اقرا تمانية وخمسين. وان من
قرية الا نحن مهلكوها قبل يوم القيامة او معذبوها عذابا شديدا كل ذلك في الكتاب مستورة معظم المفسرين ان المقصود هو كل قرية تكفر وتظلم ربنا يهلكها او يعذبها وليس كل قرية على الاطلاق
لاننا تدبرنا في سورة هود وما كان ربك ليهلك القرى بظلم واهلها مصلحون ربنا ما بيهلكش قرية الا مستحيل اذا ربنا لم يكتب الهلاك على كل القرى وفي سورة القصص تدبرنا وما كنا مهلكي القرى الا واهلها ظالمون
لكن بصراحة الايتين دول ورا دول في الاهلاك. يعني الاستئصال مش العزاب العزاب يعني العقاب وهو اقل من الاهلاك اصلا لا يوجد اهلاك بعد نزول التوراة. خلاص. سنة الاهلاك والاستئصال
توقفت وبقى دلوقتي وضعه مختلف لانه التوراة نزلت وفرض الجهاد على المؤمنين فاصبح هناك شكل اخر من الصراع الحق مع الباطل ما بقاش المؤمنين في ضعف شديد زي قبل كده. طيب. ربنا اهلك قوم نوح وقوم هود وقوم صالح وقوم لوط وقوم
بعد كده بقى بينزل عذاب. يعني المجاعة جفاف طاعون. عدو. حاجات كده. تفسير النسفي يعني ذكر كده آآ عذاب كل آآ بلد ايه سؤال مش عارف آآ البلد الفلانية جاء لها طاعون والبلد الفلانية اجتاحها مش عارف الجنود بتوع مش عارف ايه في اسيا الوسطى
وجه على مصر وقال يخرج فيها رجل من جهينة وويل لمصر والشام وفلسطين منهم؟ الشيخ الشعراوي يرى ان ده جمال عبدالناصر الشعراوية انا مش بخش في الموضوع. الشيخ الشعراوي كان كان بيحبه اوي
المهم وان من قرية الا نحن مهلكوها قبل يوم القيامة او معذبوها عذابا شديدا كان ذلك في الكتاب مستورا كتب الله ذلك فعلى الناس ان تحذر من عذاب الله وتكون جاهزة في اي وقت للقاء الله
فيروس كورونا لغاية النهاردة فات يا جماعة سنة كاملة سنة كاملة طبقا للاعداد الرسمية اللي هي اقل بكتير جدا جدا جدا من لا ياما ناس جا لها الكورونا وخفت منها او ماتت دون ان تحسب في في التعداد الرسمي
لحد دلوقتي في سنة اربعة وستين مليون مصاب ومليون ونصف انسان آآ ميت قتلهم القرون ورغم كل التقدم العلمي. رغم كل التقدم الطبي. رغم كل التقدم البيولوجي. رغم كل التقدم الكيميائي. او معذبوها عذابا شديدا
هو عذاب ربنا نزل العذاب ده نوع مسلا فيروس الكورونا دوه. هذا نوع من العذاب بيعم على الناس. مؤمنهم وكافرهم صح آآ صالحهم وطالحهم المطيع والعاصي ازا هو بيبقى ابتلاء للانسان المؤمن الصالح ليختبر به صبره
ويرفع درجاته حتى ولو مات يرفع درجاته ويموت شهيد وهو بلاء وابتلاء للكافر والعاصي ابتلاء للكافر كمان والعصر ليه ابتلاء؟ لانه قد يرجع عن معصيته. كم كافر فاقه في الفترة اللي فاتت دي
انا النهاردة لسه حامل ريتويت لولد معروف على التيك توك وكان ولد ملحد واسلم. الكورونا فوقت ناس. فربنا بيقول ايه ولنذيقنهم من العذاب الادنى دون العذاب الاكبر لعلهم يرجعون ربنا ممكن يدوق عزاب صغير. وقريب في الدنيا قبل العزاب الاكبر لعلهم يرجعون. والبعض بيرجع
ازا حتى للكافر والعاصي هذا ابتلاء ايضا او بلاء. عقابا له على اصراره على المعصية. ونتوقف هنا الليلة بازن الله. اللهم انا نسألك حبك وحب من يحبك وحب كل عملي يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب
فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
جاءك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واحصدوها بفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا